NFI har som mål å samle inn og restaurere den norske filmarven, og den såkalte Pliktavleveringsloven gjør at dette arkivet stadig vokser. Dette gjør arkivet til hjertet i organisasjonen. Arkivet er åpent for studenter og forskere. Biblioteket har en samling bestående av over 20 000 bøker, manus og tidsskrifter, og er åpent for publikum. I biblioteket er det også muligheter for både å se film og å høre filmmusikk. Personalet ved både arkivet og i biblioteket har filmhistorisk kompetanse.